<classify> MSANII chipukizi anayekuja kwa kasi katika tasnia ya Bongo Fleva, Sai Seif Ally Nedy, amefunguka kuwa hakuna chipukizi anayemuumiza kichwa. Nedy aliliambia MTANZANIA kwamba, anatambua kila msanii hutoka kwa kasi kubwa na hukubalika kwa mashabiki wake lakini kwake hakuna anayeweza kumtisha kisanii. Ninaiamini kazi yangu hivyo hakuna msanii atakayeniumiza kichwa katika tasnia yetu ya muziki, alisema. Msanii huyo aliye chini ya lebo ya PKP kwa sasa anatamba na video yake inayojulikana Usiende Mbali alioshirikiana na Omar Nyembo Ommy Dimpoz.  <topic>: BURUDANI 